Tõnis Feldmann

Tõnis Feldmann VR II/3 (sündinud Dionisi Feldmann 1935. aastast Tõnis Vendlahttp://www.ra.ee/dgs/_purl.php?shc=EAA.1976.1.500:158 9. veebruaril (vkj 28. jaan) 1887Suure-Jaani meetrikaraamat; EAA.1976.1.500; 1883–1888 http://www.ra.ee/dgs/_purl.php?shc=EAA.1976.1.500:158 Vastemõisa vald – 17. oktoobril 1948 Ikla) oli Eesti sõjaväelane (seersant) ja talunik.

Tõnis Feldmann sündis 1887. aastal Vastemõisa valla Rääka talu kaheksast vennast teisena. Omandas hariduse kohalikus vallakoolis. 

Võeti 1908 maakaitseväkke.Maakaitseväelaste nimekiri. Vastemõisa vald; EAA.317.1.40; 1903–1916 http://www.ra.ee/dgs/_purl.php?shc=EAA.317.1.40:12  Osales Vabadussõjas alates 30. detsembrist 1918 Inseneripataljoni telegraafiroodu sidekomandos. Läkitati jaanuaris 1919 Järvamaa kaitsepataljoni, mis veebruaris formeeriti 7. Jalaväepolguks, kus teenis vanemallohvitserina sidekomando veltveebli ametikohal. Võttis 7. Jalaväepolguga osa lahingutest Lõunarindel. Demobiliseeriti märtsis 1920. 

Pälvis isikliku sõjalise vapruse eest 15. septembril 1920 Vabadusristi II liigi 3. järgu, 13 000 marka ja Eesti Vabadussõja mälestusmärgi. Senine auaste nimetati juunis 1940 ümber seersandiks.

Pärast sõda asus elama Pärnumaale, kus töötas Orajõe metskonnas asjaajajana kuni 1930. aastani. Järgnenud aastatel pidas Orajõe vallas Ikla asundustalu. Orajõe valla perekonnaseisuametniku otsusega muudeti 20. augustil 1935 senine perekonnanimi Feldmann eestipärase Vendla vastu.

Oli Orajõe Põllumeeste Seltsi esimees 1937–1940 ning kuulus VRVÜ Pärnu osakonda. Viimased eluaastad veetis oma talus pimedana.

Tõnis Vendla suri 17. oktoobril 1948 Pärnumaa Orajõe valla Ikla asunduses. Maetud Treimani kalmistule.

 Isiklikku 
Abiellus 29. oktoobril 1922 Häädemeeste apostliku õigeusu kirikus Mathilde Kalniniga (1890–1974). Lapsed: Jüri (1923–1947), Helju (1925–1990), Jaan (1927–1998). Tõnis Feldmanni noorem vend vanemleitnant Jaak Vendla oli samuti Vabadusristi kavaler.

Tõnise vanem poeg Jüri suri Venemaal vangilaagris ja temal lapsi ei olenud. 

https://www.geni.com/people/J%C3%BCri-Vendla-Feldmann/6000000002510201339?through=6000000002510201347

Tütar Heljul on tütar Milvi. sündinud abielus Jaan Mäesaluga 1951

https://www.geni.com/people/Helju-M%C3%A4esalu/6000000002510201347?through=6000000002510201353

Nooremal pojal Jaanil lapsi ei olnud, oli  pikk ja õnnelik abielu Mariaga ja peres kasvasid Maria tütred esimesest abielust. Maria esimene abikaasa jäi sõjas kadunuks. 

https://www.geni.com/people/Jaan-Vendla/6000000002510201353?through=6000000002510201358

https://www.geni.com/people/Maria-Vendla-Kamdron/6000000002510201358?through=6000000002510201353

 Viited 

 Välislingid 
 Viljandi muuseumi aastaraamat 2003
 Sünnitalu foto: Rääka talu Vastemõisa vallas Viljandimaal
 Pärnu Vabaduse Risti kavaleride ühingu asutajad asutaval koosolekul 29. mail 1927

Kategooria:Inseneripataljoni koosseis
Kategooria:7. Jalaväerügemendi koosseis
Kategooria:Vabadusristi II liigi 3. järgu kavalerid
Kategooria:Vabaduse Risti Vendade Ühenduse liikmed
Kategooria:Vabadussõja veteranid
Kategooria:Sündinud 1887
Kategooria:Surnud 1948